ইয়েলেনা ইসিনবায়েভা
ইয়েলেনা গাদজিভনা ইসিনবায়েভা (রুশ: Елена Гаджиевна Исинбаева; জন্ম: ৩ জুন, ১৯৮২) ভলগোগ্রাদে জন্মগ্রহণকারী রাশিয়ার বিখ্যাত প্রমিলা পোল ভল্টার। ইতোমধ্যেই ২০০৪, ২০০৮ - দুইবার অলিম্পিকে স্বর্ণপদক জয় করেছেন। ২০০৫, ২০০৭, ২০০৯ - তিনবার বিশ্ব চ্যাম্পিয়ন হবার খেতাব ধরে রেখেছেন। এছাড়াও তিনি পোল ভল্ট ক্রীড়ায় বর্তমান বিশ্বরেকর্ডের অধিকারিনী। তার এ অসামান্য ক্রীড়ানৈপুণ্যের দরুণ তিনি বৈশ্বিক ক্রীড়াপরিমণ্ডলে সর্বকালের সেরা প্রমিলা পোল-ভল্টার হিসেবে আখ্যায়িত হয়ে আছেন।